ສະຕີໝາຍເລກໜຶ່ງ ຂອງຂະເໝນແດງ ເສຍຊີວິດແລ້ວ ຮວມອາຍຸໄດ້ 83 ປີ
ສານ​ພິເສດຂອງ​ກຳປູ​​ເຈຍ ຫລື ECCC ກ່າວຢູ່ໃນຖະແຫລງການ ສະບັບໜຶ່ງວ່າ ທ່ານ​ນາງ leng Thirith ​ໄດ້​ເສຍ​ຊີວິດ ​​ໃນ​ວັນ​ເສົາມື້​ນີ້ ຮວມ​ອາຍຸ​ໄດ້ 83 ປີ.
ອະດີດເຈົ້າໜ້າທີ່ຂັ້ນສູງ ຂະເໜນແດງ ທ່ານນາງ leng Thirith ໄດ້ເສຍຊີວິດແລ້ວ ອີງຕາມສານອາຊະຍາກຳສົງຄາມຂອງກຳປູ ເຈຍ ທີ່ໄດ້ຮັບການໜຸນຫລັງ ຈາກສະຫະປະຊາຊາດ ສານພິເສດຂອງກຳປູເຈຍ ຫລື ECCC ກ່າວຢູ່ໃນຖະແຫລງການ ສະບັບໜຶ່ງວ່າ ທ່ານນາງ leng Thirith ໄດ້ເສຍຊີວິດໃນວັນເສົາ ມື້ນີ້ຮວມອາຍຸໄດ້ 83 ປີ ທ່ານນາງ leng Thirith ຊຶ່ງເປັນທີ່ຮູ້ກັນໃນນາມ “ສະຕີໝາຍເລກ ໜຶ່ງ” ຂອງຂະເໜນແດງເຄີຍຮັບໃຊ້ເປັນລັດຖະມົນຕີກິດຈະການ ສັງຄົມ ລະຫວ່າງອຳນາດ ການປົກຄອງແບບນອງເລືອດ ຂອງ ພວກຂະເໝນແດງເປັນເວລາສີ່ປີ ສາມີຂອງທ່ານນາງ ແມ່ນອະດີດລັດຖະມົນຕີຕ່າງປະເທດ leng Sary ຜູ້ທີ່ໄດ້ ເສຍຊີວິດ ໃນປີ 2013 ຮວມອາຍຸໄດ້ 87 ປີ ກ່ອນທີ່ການດຳເນີນຄະດີໃນຂໍ້ຫາຂ້າລ້າງເຊື້ອຊາດ ເຜົ່າພັນ ຈະອອກຄຳພິພາກສາລົງໂທດ ທ່ານນາງ leng Thirith ຕົ້ນຕໍແລ້ວ ໄດ້ຖືກກ່າວຫາວ່າ ຂ້າລ້າງເຊື້ອຊາດເຜົ່າພັນ ແລະ ກໍ່ອາຊະຍາກຳຕ້ານມະນຸດຊາດ ກ່ອນທີ່ໄດ້ພົບເຫັນວ່າເປັນໂລກຈິດ ບໍ່ເໝາະສົມກັບການ ດຳເນີນຄະດີ ເພາະວ່າ ມີຄວາມຫລົງລືມ ແລະໄດ້ຖືກປ່ອຍໂຕ ທ່ານນາງໄດ້ຢູ່ພາຍໃຕ້ ການດູແລຂອງສານ ຈົນກວ່າການເສຍຊີວິດ ຂອງທ່ານນາງ ສານພິເສດຂອງກຳປູເຈຍ ຫລື ECCC ບໍ່ໄດ້ແຈ້ງໃຫ້ຊາບວ່າ ທ່ານນາງເສຍ ຊີວິດຍ້ອນ ເຫດຜົນອັນໃດ